पाएं अपने शहर की ताज़ा ख़बरें और फ्री ई-पेपरडाउनलोड करें
शहर में 10 मई की सुबह 6 बजे तक लॉकडाउन लगा दिया गया है। यहां तक कि ई-रिक्शा व चार पहिया वाहन तक को चलने की अनुमति नहीं है। रिक्शा तो नहीं चल रहे, लेकिन इक्का-दुक्का चार पहिया वाहन घूमते नजर आ रहे हैं।
कोरोना संक्रमण को लेकर प्रशासन पूरी तरह सख्त हो गया है। शनिवार को सख्ती का पहला दिन था। इस दिन इसका असर देखने को मिला। शहर में ई-रिक्शा तक बंद कर दिए गए। बसों का परिचालन पूरी तरह से बंद कर दिया गया।
सख्ती के कारण वे लोग परेशान दिखे दिए, जो रिश्तेदारों के यहां शादी में शामिल होने मुरैना आए थे। उन्हें अब वापस पैदल ही जाना पड़ा। इन सभी लोगों का रुख रेलवे स्टेशन की तरफ था, क्योंकि प्रशासन ने बसों का परिचाालन पहले ही बंद कर दिया है।
सड़कों पर वीरानी, क्या करें मजबूरी है
जब कुछ लोगों से बात की, तो उन्होंने लॉकडाउन के खिलाफ बोलने की अपेक्षा यही कहा कि सरकार भी क्या करे, मजबूरी है। लोग लॉकडाउन का स्वेच्छा से स्वागत कर रहे हैं। उन्हें भले ही बैरियर चौराहे से रेलवे स्टेशन तक पैदल जाना पड़ रहा है, लेकिन अपनों के जीवन की रक्षा के लिए उन्हें मंजूर है।
जिला अस्पताल के बाहर भीड़
शहर में जिला अस्पताल के सामने ही मोटरसाइकिलों की भीड़ दिखाई दी। उसके पीछे अस्पताल के सामने बनी मार्केट है, जहां मेडीकल व अन्य जरूरी सामान की दुकानें हैं।
बस स्टैंड सूना
बीते दिनों में बस स्टैंड पर यात्रियों की भीड़ देखी जाती थी, लेकिन शनिवार से बस स्टैंड भी सूना हो गया। बस स्टैंड के आस-पास बनी दुकानें भी बंद रहीं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hne_Deva hin_Deva zho_Hant eng_Latn